Regele Charles i-a cedat Prințului William o funcție de conducere în Armata Britanică
Prințul William a fost numit de tatăl său, Regele Charles al Marii Britanii, colonel-șef al Corpului de Aviație al Armatei Britanice.
Momentul a avut loc în cadrul unei ceremonii, la o bază militară din sudul Angliei.
Monarhul în vârstă de 75 de ani s-a întâlnit aici cu membri ai corpului aerian al armatei și cu familiile lor, înainte de a trece titlul în sarcina fiului său. Este același regiment în care a servit prințul Harry în timpul celei de-a doua misiuni în Afghanistan.
Titlul primit de William este onorific, însă decizia luată de rege arată că vrea să renunțe la unele prerogative, din cauza vârstei înaintate, dar și a bolii de care suferă.
Sursa: Pro TV
Dată publicare:
14-05-2024 07:44